কাহিনীৰ আধাৰ হ’ল অসমীয়া সমাজত প্ৰচলিত অন্ধবিশ্বাস আৰু তাৰ কুপ্ৰভাৱ, তাকে চলচ্চিত্ৰকাৰে দুটা সমসাময়িক কাহিনীৰ মাজেৰে উপস্থাপন কৰিছে। এটা কাহিনীত আছে এজন সৰল কিশোৰ যি অনিচ্ছাস্বত্বেও সমাজৰপৰা বাবা (ভগৱান) বুলি স্বীকৃতি লাভ কৰে, আৰু আনটো কাহিনীত আছে এগৰাকী নিৰ্দোষী কিশোৰী যাক স্বাৰ্থলোভী জ্যোতিষী আৰু এজন অসাধু লোকে মিলি অভিসন্ধি কৰি ৰাইজৰ অন্ধবিশ্বাসৰ সুযোগ লৈ ডাইনী আখ্যা দি নৃশংসভাৱে হত্যা কৰে।